"Қазақстанның тұрғын үй құрылыс жинақ банкі» АҚ

Басқармасының от 29.06.2020 жылғы шешіміне

(№64 хаттама)

№\_\_ қосымша

|  |  |  |
| --- | --- | --- |
| cid:image001.png@01D6F482.19DF78D0 | **Жоғары тұрған ішкі құжат** | "Қазақстанның тұрғын үй құрылыс жинақ банкі» АҚ Директорлар кеңесі шешімімен бекітілген «Отбасы банк» АҚ Тұрақты даму саясаты  (04.06.2019№. №7 отырыс хаттамасы) |
| **Ішкі құжаттың иесі** | Адам ресурстарын және ұйымдастыру қызметін басқару департаменті |
| **Әзірлеген** | А.С. Карсыбекова – Персоналмен жұмыс жүргізу департаментінің директоры  А.В. Балкунов – Персоналмен жұмыс жүргізу департаментінің Персоналды бағалау және әне дамыту басқармасының басшысы |
| **Бекітілді** | "Қазақстанның тұрғын үй құрылыс жинақ банкі" АҚ Басқармасының шешімімен (29.06.2020 жылғы №64 отырыс хаттамасы) |
| **Қолданысқа ену күні** | 29.06.2020 жылдан |
| **Шектеу грифі** |  |

**"Отбасы банк" АҚ-ның қоршаған ортаның және климаттың жаһандық өзгеруіне әсерді төмендету туралы ережесі**

*(02.09.2024 жылғы өзгерістерімен және толықтыруларымен)*

Алматы қ., 2020 жыл

**Мазмұны**

[**1 бөлім. Жалпы ережелер .……………………………………………………………………...3**](#_Раздел_1._Общие)

[**1 тарау. Қолдану аясы .........…………………………………………………………………….3**](#_Глава_1._Сфера)

[**2 тарау. Банктің қоршаған ортаны қорғау саласындағы мақсаттары ....……………….5**](#_Глава_2._Цели)

[**3 тарау. Банк жүзеге асыратын экологиялық саясат қағидаттары …………………..…..6**](#_Глава_3._Принципы)

[**2 бөлім. Банктің қоршаған ортаны қорғау саласындағы қызметінің бағыттары.....…...7**](#_Раздел_2._Направления)

[**1 тарау. Экологиялық саясаттың мақсаттары мен қағидаттарын іске асыру бағыттары............................................................................................................................……....7**](#_Глава_1._Направления)

[**2 тарау. Энергия тұтынуды басқару...............………………………………...…………….…8**](#_Глава_2._Управление)

[**3 тарау. Банк кеңселерінде пайда болған қалдықтарды басқару** **………………………....8**](#SUB50200)

[**4 тарау. Банк кеңселерінде су тұтынуды басқару.....………………………………………...9**](#SUB50201)

[**5 тарау. Жаһандық климаттың өзгеруіне әсер етуді басқару..................** **………………….9**](#SUB50202)

[**3 бөлім. Экологиялық саясатты іске асыру тетіктері ……………………….............….....11**](#_Раздел_3._Механизмы)

[**1 тарау. Жауапкершілікті бөлу …………………………………………………….................11**](#_Глава_1._Распределение)

[**2 тарау Ереже қағидаттарын негізгі процестерге интеграциялау …………………….....12**](#_Глава_2._Интеграция)

[**3 тарау. Экологиялық саясат саласындағы ақпаратты ашу.........................................…..13**](#_Глава_3._Раскрытие)

[**4 бөлім. Қорытынды ережелер............…………………………………………...............……13**](#_Раздел_4._Заключительные)

*(Мазмұны 02.09.2024 ж. БШ (№107 хаттама) сәйкес жаңа редакцияда жазылды)*

|  |  |  |
| --- | --- | --- |
| **Нұсқа нөмірі** | **Банк органының өзгерістерді/толықтыруларды бекіту туралы шешімінің деректемелері** | **Бекітілген өзгерістерді/толықтыруларды қолданысқа енгізу тәртібі** |
| 1 | 29.06.2020 ж. №64 БШ |  |
| 2 | 16.11.2022 ж. №139 БШ | Қабылданған күнінен бастап |
| 3 | 02.09.2024 ж. №107 БШ | Қабылданған күнінен бастап |

**1 бөлім. Жалпы ережелер**

**1 тарау. Қолдану аясы**

Осы "Отбасы банк" АҚ (бұдан әрі - Банк) қоршаған ортаға және жаһандық климаттың өзгеруіне әсерді азайту туралы ережесі (бұдан әрі – Ереже) Қазақстан Республикасының заңнамасына, "Отбасы банк" АҚ тұрақты даму саясатына сәйкес, Париж келісімі қағидаттары, БҰҰ-ның және климаттың өзгеруіне, сондай-ақ Қазақстан Республикасының 2060 жылға дейінгі көміртегі бейтараптығына қол жеткізу стратегиясына байланысты Қаржылық ақпаратты ашу мәселелері бойынша жұмыс тобының орнықты даму мақсаттары (ОДМ) негізінде әзірленді. *(1-тармақ 02.09.2024 жылғы БШ-ға (№107 хаттама) сәйкес өзгертілді)*

2. Осы Ереже Банк қызметінің ерекшелігін және Банктің қоршаған ортаға және климатқа әсерді басқару саласындағы міндеттемелерін ескере отырып, қоршаған ортаға әсерді азайтуды іске асыру қағидаттарын, міндеттері мен тетіктерін айқындайды. *(2-тармақ 02.09.2024 жылғы БШ-ға (№107 хаттама) сәйкес өзгертілді)*

3. Осы Ереже Банктің орнықты даму саласындағы міндеттемелерінің ажырамас бөлігі болып табылады және қоршаған ортаны қорғау және климатқа әсерді азайту саласындағы мақсаттар мен міндеттерді қою, оларды орындау және нәтижелілікті талдау жөніндегі іс-шараларды жоспарлау және іске асыру үшін негіз болады. Жоғарыда аталған міндеттерді шешу Банктің барлық негізгі бизнес-процестері шеңберінде экологиялық құрамдас бөлігі бар іс-шараларды жоспарлы іске асыруды көздейді. Осы Ереже Банктің барлық құрылымдық бөлімшелеріне қатысты қолданылады, оның ережелері Банктің серіктестермен іскерлік қатынастар жүйесіне енгізіледі. *(3-тармақ 02.09.2024 жылғы БШ-ға (№107 хаттама) сәйкес өзгертілді)*

4. Осы Ереженің мақсаты - Банктің қоршаған ортаға теріс әсерді барынша азайту және де қазіргі және болашақ ұрпақ үшін қолайлы қоршаған ортаны сақтауды қамтамасыз ететін қоршаған ортаны қорғау және климатқа әсерді азайту саласындағы ұстануы тиіс негізгі нормаларын, қағидаттарын, қағидалары мен тәсілдерін айқындау. *(4-тармақ 02.09.2024 жылғы БШ-ға (№107 хаттама) сәйкес өзгертілді)*

5. Осы Ереженің міндеттері:

1) Банктің қоршаған ортаға әсер ету саласындағы қызметінің принциптері мен бағыттарын айқындау;

2) экологиялық саясат қағидаттарын іске асыру үшін Банктің әрбір органының және барлық қызметкерлерінің рөлдерін, құзыреттерін, жауапкершілігін бекіту;

3) Қоршаған ортаны қорғау мен Банктің негізгі процестерінің өзара байланысын айқындау.

6. Қоршаған ортаға және климатқа әсерді азайту саласындағы міндеттерді шеше отырып, Банк өз миссиясына сүйенеді, сондай-ақ орнықты даму, сапаны басқару және қоршаған ортаны қорғау саласындағы халықаралық стандарттармен бекітілген халықаралық әрекет ету нормалары мен қағидаттарын пайдаланады. *(6-тармақ 02.09.2024 жылғы БШ-ға (№107 хаттама) сәйкес өзгертілді)*

7. Банк орнықты даму, сапаны басқару және қоршаған ортаны қорғау саласындағы халықаралық стандарттарды пайдалануды өз қызметінің үздік халықаралық практикаға сәйкестігін қамтамасыз етудің және орнықты даму, қоршаған ортаны қорғау саласындағы мақсаттар мен міндеттерге қол жеткізудің қажетті шарты ретінде қарастырады.

8. Осы Ереженің нормаларын Банктің барлық қызметкерлері қоршаған ортаны қорғау талаптары бөлігінде, өз қызметін жоспарлау және жүзеге асыру, ішкі құжаттарды әзірлеу, ақпарат тарату және коммуникацияның басқа да түрлері кезінде сақтауы тиіс.

9. Осы Ережеде пайдаланылатын терминдер мен қысқартулар "Отбасы банк" АҚ орнықты даму саясатында айқындалған терминдермен және қысқартулармен бірдей, сондай-ақ Ережеде төмендегідей терминдер мен қысқартулар қолданылады:

1) Қоршаған ортаға әсер ету - ұйым қызметінің, оның өнімінің немесе көрсетілетін қызметтерінің оң немесе теріс, толық немесе ішінара нәтижесі болып табылатын қоршаған ортадағы кез келген өзгеріс;

2) климаттың өзгеруі - ауа райы параметрлерінің ондаған жылдардан миллиондаған жылдарға дейінгі уақыт кезеңіндегі көпжылдық мәндерден статистикалық дұрыс ауытқуларында көрініс табатын, уақыт өте келе жердің тұтастай немесе оның жекелеген өңірлерінің климатының ауытқуы;

2-1) Климаттық тәуекелдер - бұл климаттың өзгеруі немесе оның салдарын барынша азайту жөніндегі шаралар (өтпелі тәуекелдер) салдарынан туындауы мүмкін ықтимал тәуекелдер; *(9-тармақ 02.09.2024 жылғы БШ-ға (№107 хаттама) сәйкес 2-1) тармақшамен толықтырылды)*

3) қоршаған ортаға теріс әсер ету - салдары қоршаған орта сапасының жағымсыз жағына қарай өзгеруіне әкеп соғатын шаруашылық және өзге де қызметтің әсері;

4) Қоршаған орта - табиғи орта компоненттерінің, табиғи және табиғи-антропогендік объектілердің, сондай-ақ антропогендік объектілердің жиынтығы;

5) жауапты бөлімше - Банктің Орталық аппаратының Персоналмен жұмыс жөніндегі бөлімшесі;

6) қоршаған ортаны қорғау - қоршаған ортаны сақтауға және қалпына келтіруге, шаруашылық және өзге де қызметтің қоршаған ортаға теріс әсерін болғызбауға және оның зардаптарын жоюға бағытталған мемлекеттік және қоғамдық шаралар жүйесі;

6-1) парниктік газдар - бұл жер атмосферасын құрайтын табиғи және антропогендік сипаттағы, инфрақызыл сәулеленуді сіңіруге немесе шағылыстыруға қабілетті газ тәрізді заттар (химиялық қосылыстар); *(9-тармақ 02.09.2024 жылғы БШ-ға (№107 хаттама) сәйкес 6-1) тармақшамен толықтырылды*)

7) табиғатты пайдалану - табиғи ресурстарды пайдалануды және (немесе) қоршаған ортаға эмиссияны жүзеге асыру;

8) экологиялық қауіпсіздік - адамның, қоғамның және мемлекеттің өмірлік маңызды мүдделері мен құқықтарының қоршаған ортаға антропогендік және табиғи әсер ету нәтижесінде туындайтын қауіптерден қорғанысының жай-күйі;

9) экологиялық факторлар - организмдерге әсер ететін қоршаған ортаның кез келген қасиеттері немесе компоненттері;

10) экологиялық білім беру - адамның қоршаған ортаның жай-күйі үшін жауапкершілігін қамтамасыз ететін білім мен дағдылар жүйесін, құндылық бағдарларын, адамгершілік-эстетикалық қатынастарды қалыптастыруға бағытталған тұлғаны тәрбиелеудің, оқытудың, өзін-өзі тәрбиелеудің және дамытудың үздіксіз процесі;

11) қоршаған ортаға эмиссиялар – ластаушы заттардың шығарындылары, төгінділері, өндіріс және тұтыну қалдықтарын қоршаған ортаға орналастыру, күкіртті қоршаған ортаға ашық түрде орналастыру және сақтау.

10. Осы Ережеде мынадай қысқартулар пайдаланылады, оның ішінде:

1) ҚНК - қызметтің негізгі көрсеткіштері;

1-1) КӨСҮТ - Климаттың өзгеруі жөніндегі Сарапшылардың Үкіметаралық Тобы;

2) БҰҰ - Біріккен Ұлттар Ұйымы;

3) ЭҚЖ - электрондық құжат айналымы жүйесі;

10. 3-1) TCFD - Task Force cl Climate-related Financial Disclosures – климаттың өзгеруінің жаһандық экономикаға ықтимал әсері туралы ақпаратты ашатын есеп беру стандарттары. *(10-тармақ 02.09.2024 жылғы БШ-ға (№107 хаттама) сәйкес өзгертілді)*

10-1. Банк қоршаған ортаға әсері және жаһандық климаттың өзгеруіне қосқан үлесі үшін жауапкершілігін мойындайды. Банк өз қызметінен түсетін үлесті азайту, табиғи ресурстарды ұтымды пайдалану және парниктік газдар шығарындыларын азайту арқылы Банктің операциялық процестерден болатын әсерді басқарудың құрылымдық тәсілін қолдана отырып, сондай-ақ инвестицияланатын әсердің нәтижесінде әсерді азайтуға тырысады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-1-тармақпен толықтырылды)*

10-2. Банк өз қызметінде әртүрлі дәрежеде қоршаған ортаға және жаһандық климаттың өзгеруіне әсер етеді. Қоршаған ортаға әсерді, атап айтқанда парниктік газдар шығарындыларын бағалау кезінде Банк операциялық бақылау тәсілін пайдаланады, онда Банк операциялық бақылауға ие объектілерден шығатын парниктік газдардың барлық шығарындыларын ескереді. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-2-тармақпен толықтырылды)*

10-3. Банк сатып алынатын жылу және электр энергиясын үй-жайларды жылыту, салқындату, жарықтандыру мақсаттары үшін, сондай-ақ өз қызметінде пайдаланылатын аспаптар мен жабдықтардың жұмысқа қабілеттілігін қамтамасыз ету үшін пайдаланған кезде парниктік газдардың жанама шығарылуына ықпал етеді және оларды төмендетуге ұмтылады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-3-тармақпен толықтырылды)*

10-4. Көлік парниктік газдар шығарындыларының негізгі көздерінің бірі болып табылады. Банк өз қызметінде меншікті және жалға алынған көлік құралдарын пайдаланады. Көлік құралдарының іштен жану қозғалтқыштарында бензин сияқты мұнай өңдеу өнімдерін жағуға байланысты Банк өз қызметінде парниктік газдардың тікелей шығарындыларының мобильді көздерін пайдаланады. Банк парниктік газдар шығарындыларын бақылауды жүзеге асыруға бағытталған іс-шараларды жүзеге асырады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-1-тармақпен толықтырылды)*

10-5. Парниктік газдардың тікелей шығарындыларының мобильді көздерімен қатар, Банк өз қызметінде парниктік газдар шығарындыларының стационарлық көздерін, мысалы, дизельдік отынмен апаттық қоректендіру көздерін, үй-жайларды жылыту мақсатында газ қазандықтарын пайдаланады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-5-тармақпен толықтырылды)*

10-6. Банк өз қызметінде су, кеңсе жабдықтарына арналған қағаз сияқты табиғи ресурстарды тұтынушы болып табылады. Банк қорлары шектеулі ресурстарды тұтыну үшін жауапкершілікті мойындайды және ұтымды тұтынуға ұмтылады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-6-тармақпен толықтырылды)*

10-7. Адам әрекетінен пайда болатын қоқыс климаттың өзгеруіне әкеледі, топырақты, суды, ауаны ластайды. Қалдықтардың пайда болуы Банктің қоршаған ортаға әсері екенін түсініп, Банк қалдықтарды басқару бойынша іс-шараларды жүзеге асырады. *(1-бөлімнің 1-тарауы 02.09.2024 жылғы БШ-ға (№107 хаттама) сәйкес 10-7-тармақпен толықтырылды)*

**2 тарау. Банктің қоршаған ортаны қорғау саласындағы мақсаттары**

11. Банктің қоршаған ортаға әсерді азайту және жаһандық климаттың өзгеруі саласындағы мақсаттары:

1) ресурстарды ұтымды пайдалануды, жаһандық климаттың өзгеруіне әсерін азайтуды қоса алғанда, қоршаған ортаны қорғау;

2) Банк қабылдаған міндетті заңнамалық және басқа да талаптарды орындау;

3) климаттық тәуекелдерді бағалау және оларды Банк қызметі шеңберінде есепке алу. *(11-тармақ 02.09.2024 жылғы БШ-ға (№107 хаттама) сәйкес өзгертілді)*

12. Банк сондай ақ өз қызметінде Банктің тұрақты дамуының экологиялық құрамдас бөлігінің мынадай мақсаттарына бейілділігі туралы мәлімдейді:

1) Қоршаған ортаға және жаһандық климаттың өзгеруіне теріс әсерді азайту;

2) шектеулі ресурстарды оңтайлы пайдалану;

3) экологиялық, энергия және материал үнемдеу технологияларын қолдану;

4) өзінің экологиялық тәжірибелеріндегі ашықтық пен есептілік деңгейін арттыру;

5) Банк қызметкерлері арасында экологиялық хабардарлықты арттыру. *(12-тармақ 02.09.2024 жылғы БШ-ға (№107 хаттама) сәйкес өзгертілді)*

**3-тарау. Банк жүзеге асыратын экологиялық саясат қағидаттары**

13. Банк қоршаған ортаны қорғау және климатқа әсерді азайту саласындағы өз қызметі шеңберінде төмендегідей қағидаттарды басшылыққа алады:

1) міндетті нормаларға сәйкестік қағидаты – Банк қызметінің қоршаған ортаны қорғау саласындағы заңнамалық және басқа да міндетті нормаларға және талаптарға сәйкестігін қамтамасыз ету;

2) тұрақты даму қағидаты - қолда бар және перспективалы ең озық технологияларды қолдану арқылы Банктің қоршаған ортаға әсеріне қол жеткізуге, қолдауға, жетілдіруге және азайтуға бағытталған қызметін жақсарту;

3) ерікті қолдану қағидаты – қоршаған ортаны қорғау және табиғат пайдалану саласындағы қолданыстағы қазақстандық нормативтік базада бағалау әдістемесі жоқ экологиялық факторларды бағалау үшін халықаралық стандарттардың нормалары мен талаптарын қолдану. *(13-тармақ 02.09.2024 жылғы БШ-ға (№107 хаттама) сәйкес өзгертілді)*

14. Банк сонымен қатар өз қызметінде қоршаған ортаны қорғау саласындағы БҰҰ Жаһандық шартының қағидаттарына бейілділігі туралы мәлімдейді:

1) Банк сақтық қағидатына негізделген экологиялық мәселелерге көзқарасты қолдайды;

2) Банк қоршаған ортаның жай-күйі үшін жауапкершілікті арттыруға бағытталған бастамалар қабылдайды;

3) Банктің экологиялық саясатының басым векторы экологиялық проблемаларды жоюға емес, ескертуге бағдарлану болып табылады.

**2 бөлім. Банктің қоршаған ортаны қорғау саласындағы қызметінің бағыттары**

**1 тарау. Экологиялық саясаттың мақсаттары мен қағидаттарын іске асыру бағыттары**

15. Қолда бар мүмкіндіктерге сүйене отырып, экологиялық саясаттың мақсаттары мен қағидаттарын іске асыру үшін Банк төмендегідейй іс-қимылдар жасауға ниетті:

1) ресурс үнемдеуді қамтамасыз етуге, табиғи ортаға теріс әсерді азайтуға, климатты сақтау және қоршаған ортаға ықтимал залалды өтеу бойынша барлық ықтимал шараларды қабылдауға;

2) электр энергиясын тұтыну сатысында энергия үнемдеуді және энергетикалық ресурстарды ұтымды пайдалануды қамтамасыз етуге;

3) Банкте су тұтынуды азайту жолымен сумен жабдықтау ресурстарын тиімді пайдалану, санитарлық қажеттіліктерге ауыз суды тұтынуды азайту жөніндегі іс-шараларды іске асыруға жәрдемдесуге;

4) бензин мен дизель отынын үнемдеуге ықпал етуге, қоршаған ортаға ластаушы заттар шығарындылары нормаларының сақталуын бақылауды жүзеге асыруға;

5) генератор пайдаланылған жағдайда, қоршаған ортаға ластаушы заттар шығарындылары нормаларының сақталуын бақылауды жүзеге асыруға;

6) қоршаған ортаны қорғау саласындағы аумақтық органдарға тоқсан сайынғы негізде эмиссияны өндірістік экологиялық бақылау нәтижелері бойынша есеп беруге;

7) қоршаған ортаға эмиссиялар үшін төлемді жүзеге асыруға, декларацияны салық органдарына (ластану объектісі орналасқан жер бойынша және жылжымалы көздер тіркелген жер бойынша) беруге;

8) банк ғимараттарында қатты тұрмыстық қалдықтарды бөлек жинау және екі топқа – шыны және металл, пластик және қағазға сұрыптау жүйесін пайдалану арқылы аралас қатты тұрмыстық қалдықтардың түзілуін қысқартуды қамтамасыз етуге;

9) Қауіпсіздік және гигиена стандарттарының талаптарына жауап беретін жағдайларда еңбекті ұйымдастыра отырып, Банктегі еңбекті қорғау мен қауіпсіздіктің жай-күйін үздіксіз жақсартуға;

10) тұрақты дамуға қол жеткізуге және климатты сақтауға бағытталған мемлекеттік бағдарламаларға қатысуға;

11) экологиялық тәуекелдерді азайту жөніндегі іс-қимылдарды және Банкте экологиялық саясатты іске асыру жөніндегі іс-шараларды нысаналы жоспарлауды жүзеге асыруға;

12) экологиялық дағдарыс аймағында тұратын Банктің Қызылорда филиалының, Банктің Шығыс Қазақстан филиалының және Банктің Семей қаласындағы филиалының радиациялық тәуекелі жоғары аумақта тұратын қызметкерлеріне "Семей ядролық сынақ полигонындағы ядролық сынақтардың салдарынан зардап шеккен азаматтарды әлеуметтік қорғау туралы" және "Семей ядролық сынақ полигонындағы ядролық сынақтардың салдарынан зардап шеккен азаматтарды әлеуметтік қорғау туралы" және «Арал өңіріндегі экологиялық апат салдарынан зардап шеккен азаматтарды әлеуметтік қорғау" Қазақстан Республикасының заңдарында көзделген әлеуметтік қолдауды қамтамасыз етуге;

13) қабылданған міндеттемелердің орындалуын қамтамасыз ету үшін қолжетімді ұйымдастырушылық, материалдық, кадрлық және қаржылық ресурстарды бөлуге;

14) Банк қызметкерлері арасында экологиялық білім беру жүйесін жетілдіруге;

15) хабардар етуді, жұмыс кездесулерін, сауалнамалар жүргізуді, ынталандыру және бақылау шараларын енгізуді қоса алғанда, экологиялық саясаттың мақсаттары мен міндеттеріне қол жеткізу үшін қызметкерлермен тиімді өзара іс-қимылды қамтамасыз етуге;

16) Қазақстан Республикасының заңнамасында және Банктің ішкі құжаттарында белгіленген шеңберде Банктің экологиялық мәселелері бойынша мүдделі ұйымдарды ашық хабардар ете отырып, билік органдарымен, жұртшылықпен және бұқаралық ақпарат құралдарымен өзара іс-қимыл жасауға және ынтымақтасуға;

17) экологиялық ақпараттың кең қолжетімділігін, Банктің табиғат қорғау қызметінің ашықтығын және осы салада қабылданатын шешімдерді қамтамасыз етуге міндетті;

18) Банктің жылдық есебі шеңберінде Банктің сыртқы корпоративтік сайтында қоршаған табиғи ортаны қорғау жөніндегі жыл сайынғы жария есептерді жариялауға және орналастыруға.

**2 тарау. Энергия тұтынуды басқару** *(2-тараудың 2-бөлімінің атауы 02.09.2024 жылғы БШ-ға (№107 хаттама ) сәйкес өзгертілді)*

16. Алынып тасталды. *(16-тармақ 02.09.2024 жылғы БШ-ға (№107 хаттама) сәйкес алынып тасталды)*

17. Алынып тасталды. *(17-тармақ 02.09.2024 жылғы БШ-ға (№107 хаттама) сәйкес алынып тасталды)*

18. Банк өз қызметінде энергияны үнемдейтін технологияларды енгізу, суды тұтынуды азайту, электрондық құжат айналымы жүйесін және екіжақты басып шығару практикасын енгізу арқылы кеңсе қажеттіліктері үшін қағаз шығынын азайту арқылы ресурстарды тұтынуды азайтуға және қоршаған ортаға және жаһандық климаттың өзгеруіне теріс әсерді азайтуға тырысады, сондай-ақ халыққа "жасыл" ипотекалық кредит беру бойынша мақсаттар қою арқылы қаржыландырылатын әсерді азайтуға тырысады, энергия тиімділігі және су ресурстарын басқару бойынша жақсартылған жылжымайтын мүлік стандарттарын, сондай-ақ халықтың әртүрлі топтарын тұрғын үймен қамтамасыз етуге мүмкіндік беретін әлеуметтік бағытталған стандарттарды қамтиды. *(18-тармақ 02.09.2024 жылғы БШ-ға (№107 хаттама) сәйкес өзгертілді)*

19. Банк энергия тиімділігін, энергия үнемдеуді арттыру жолымен энергия тұтынуды төмендетуге ұмтылады, сондай-ақ кеңселерде жалпы энергия тұтынуды төмендететін өтемдік іс-шараларды енгізуді қарастырады, сондай-ақ "жасыл" ипотекалық кредит беру жөніндегі мақсаттарды ұлғайту жолымен қаржыландырылатын әсердегі энергия тиімді шешімдерді ескереді. Банк үнемі энергия тұтыну мониторингін жүргізеді, нәтижелерді талдайды және энергия тұтынуды, мақсаттар мен міндеттерді азайту үшін іс-қимылдарды жоспарлайды, сондай-ақ энергия ресурстарын тиімді тұтынудың корпоративтік мәдениетін қалыптастырады. Энергоменеджмент жүйесі аясындағы мақсаттар мен міндеттер, оларға қол жеткізу үшін қажетті ресурстар туралы ақпарат Банктің барлық қызметкерлеріне қолжетімді. *(19-тармақ 02.09.2024 жылғы БШ-ға (№ 107 хаттама) сәйкес өзгертілді)*

**3 тарау. Банк кеңселерінде пайда болған қалдықтарды басқару** *(2-бөлім 02.09.2024 ж. БШ-ға (№107 хаттама) сәйкес 19-1-тармақтан 19-3-тармаққа дейін 3-тараумен толықтырылды)*

19-1. Банк өзінің операциялық қызметінде сатып алынатын ресурстар мен материалдарды жауапкершілікпен пайдаланады және мүмкіндігінше Банк кеңселерінде пайда болған кәдеге жаратылатын қалдықтардың көлемін азайтуға тырысады. Жыл сайын Банк макулатураны қайта өңдеуге тапсырады, көлемі есепке алынады. Банк электрондық құжат айналымы жүйесін пайдаланады, бұл қағазды тұтынуды айтарлықтай азайтады. Қағаз, пайдаланылған кеңсе жабдықтары, энергия үнемдейтін шамдар және шығын материалдары қалдықтардың негізгі түрлері болып табылады.

Қазақстан Республикасы Экология, геология және табиғи ресурстар министрінің м.а. "Қалдықтар жіктеуішін бекіту туралы" 06.08.2021 жылғы № 314 бұйрығымен бекітілген Қалдықтар жіктеуішіне сәйкес, Банк өз қызметі шеңберінде қауіпті және қауіпті емес қалдықтарды түзеді. Қауіпті қалдықтарға есептен шығарылған электр және электронды жабдықтар, энергия үнемдейтін шамдар, картридждер, аккумуляторлар және басқалар жатады. Қауіпті емес қалдықтарға қағаз, пластик шыны жатады. Банктің жауапты бөлімшесі олардың қауіптілік сыныбын, сондай-ақ қайта өңделетін қалдықтардың үлесін ескере отырып, операциялық қызмет барысында Банк кеңселерінде түзілетін қалдықтардың есебін жүргізеді және орнықты даму жөніндегі жыл сайынғы есеп үшін ақпарат береді. Қалдықтарды кәдеге жаратудан қоршаған ортаға әсерді азайту үшін Банк "Отбасы банк" АҚ-ның Орнықты даму саласындағы іс-шаралары жоспарында қалдықтардың түзілуін төмендету үшін мақсаттар қоюға міндеттенеді.

19-2. Банктің қалдықтарды басқару саласындағы негізгі мақсаттары қалдықтардың түзілуін азайту және полигондарға қалдықтардың тыйым салынған түрлерінің түсу мүмкіндігін азайту болып табылады.

Банк экология саласындағы заңнаманың талаптарын орындау үшін қауіпті және қауіпті емес қалдықтарды кәдеге жарату жөнінде шарттар жасасады.

Банк қалдықтарды басқару саласындағы тиімділікті арттыру үшін қағаз, пластик, шыны сияқты сұрыпталған қалдықтарды қайта өңдеу үшін шығару шарттарын жасайды.

Қағазды, пластмассаны және әйнекті көмуге арналған полигондарға түсу мүмкіндігін азайту мақсатында Банкте осы қалдықтарды сұрыптауға, кейіннен қайта өңдеуге және қайталама шикізат алуға арналған контейнерлер орнатылды. Банк өз сайтында қайта өңделген қалдықтардың үлесі туралы ақпаратты орналастырады.

19-3. Қалдықтарды басқару және қоршаған ортаны қорғау саласындағы міндеттер:

1) Қоршаған ортаның ластануын болғызбауға, кез келген нысанда экологиялық залал келтіруге жол бермеуге, сондай-ақ қоршаған ортаға теріс антропогендік әсерді біртіндеп қысқартуға бағытталған бақылауды жүзеге асыру арқылы қоршаған ортаны қорғаудың жоғары деңгейін қамтамасыз ету;

2) Банктің орнықты дамуының экологиялық негіздерін қамтамасыз ету;

3) орнықты даму контекстінде климаттың өзгеру қатеріне жаһандық ден қоюды нығайтуға, сондай-ақ қоршаған ортаны қорғау, климаттың өзгеруіне бейімделу жөніндегі халықаралық, өңірлік және трансшекаралық бағдарламаларды іске асыруға Банктің үлесін қамтамасыз ету;

4) Банктің барлық бөлімшелерінің өзара іс-қимылы мен қызметін үйлестіруді көздейтін қоршаған ортаны қорғау саласындағы тиімді басқару жүйесін қалыптастыру;

5) Ең үздік ресурс үнемдеуші технологиялар мен практикаларды қолдану, қалдықтардың көлемін қысқарту және деңгейін төмендету және оларды тиімді басқару, су үнемдеу, сондай-ақ энергия тиімділігін арттыру жөніндегі шараларды жүзеге асыру;

6) жұртшылық үшін экологиялық ақпаратты тұрақты және жүйелі түрде жинауды және таратуды қамтамасыз ету;

7) экологиялық акциялар мен қоршаған ортаны қорғау жөніндегі іс-шараларды өткізу үшін жағдайлар жасау;

8) Банкте экологиялық мәдениетті қалыптастыру, барлық деңгейлерде экологиялық білімді насихаттау, орнықты дамуды қамтамасыз ету мақсатында экологиялық білім беруді дамыту;

9) Қазақстан Республикасы Экологиялық кодексінің талаптарын сақтау және қоршаған ортаны қорғау саласындағы заңдылық пен құқықтық тәртіпті нығайту.

**4 тарау. Банк кеңселерінде су тұтынуды басқару** *(2-бөлім 02.09.2024 ж. БШ-ға (№107 хаттама) сәйкес 19-4-тармақтан 19-6-тармаққа дейін 4-тараумен толықтырылды)*

19-4. Су ресурстарының қолжетімділігі мәселесі Қазақстан мен Орталық Азия үшін барған сайын өзекті болып отыр. Банк өз кеңселерінде су тұтыну үшін өзінің жауапкершілігін түсінеді және тұтынуды үнемі азайту, су ресурстарын пайдалану тиімділігін арттыру және табиғи су объектілеріне әсерді азайту үшін техникалық шараларды қолданады. Банк елдің су ресурстарына ұқыпты және ұтымды қараудың маңыздылығын сөзсіз қабылдайды.

19-5. Банктің жауапты бөлімшесі Банк кеңселерінде су тұтынуға, кәрізге ағызуға және табиғи су объектілерінен және су тапшылығы бар аудандардан су алуға жол бермеуге мониторинг жүргізеді.

19-6. Суды ағызудан қоршаған ортаға әсерді азайту үшін Банк төмендегілерге міндеттенеді:

- "Отбасы банк" АҚ тұрақты даму саласындағы іс-шаралар жоспарында Банк кеңселерінде су тұтынуды азайту мақсаттарын қою;

- су ресурстарын пайдалану болжамын жасау;

- су үнемдеу саласында қызметкерлердің хабардарлығын арттыру бойынша іс-шаралар өткізу;

- қызметкерлер үшін көтермелеу шараларын қарастыру.

Банк өзінің операциялық процестерінде су ресурстарын үнемдеу бойынша төмендегі шараларға ұмтылады (бірақ онымен шектелмейді):

- филиалдардың жауапты бөлімшелері/логистері орындайтын маусымдық жоспарлы тексерулер шеңберінде Банк кеңселерінде сумен жабдықтау, су бұру жүйелерін тексеру және судың жоғалу ошақтары мен себептерін анықтау;

- Банк кеңселерінде сантехниканы ақаусыз ұстау;

- Банк кеңселерінде заманауи араластырғыштар мен аэраторларды орнату;

- Банк кеңселерінде сантехниканы 2 режимді ағызуды орнату.

**5 тарау. Жаһандық климаттың өзгеруіне әсер етуді басқару** *(2-бөлім 02.09.2024 жылғы БШ-ға (№107 хаттама) сәйкес 19-7-тармақтан 19-14-тармаққа дейін 5-тараумен толықтырылды)*

19-7. Банк Қазақстан Республикасының 2060 жылға қарай көміртегі бейтараптығына қол жеткізу жөніндегі ұлттық мақсатына адал және жаһандық климаттың өзгеруінен болатын зардаптарды бейімдеу және азайту жөніндегі жаһандық күш-жігерге өз үлесін қосады.

19-8. Банк өзінің операциялық қызметінде көміртегі ізін азайтуға тырысады және Банктің ішкі құжаттары негізінде өзінің әкімшілік қызметі нәтижесінде пайда болатын парниктік газдар шығарындыларын сандық бағалауды жүргізеді. Банк жаһандық климаттың өзгеруіне өз әсерінен парниктік газдар шығарындыларын азайту, іс-шаралар жоспарын әзірлеу және климаттық күн тәртібіне жауапты тұлғаларды бекіту мақсаттарын қояды. Банк жауапты бөлімшенің күшімен жыл сайын Банк кеңселерінде деректерді жинауды, отын-энергетикалық ресурстарды тұтыну мониторингін жүргізеді және орнықты даму туралы есеп шеңберінде парниктік газдар шығарындыларын бағалау, сондай-ақ төмендету мақсаттарына қол жеткізу бойынша прогресс туралы жария есеп береді. Деректерді жинау және парниктік газдар шығарындыларын есептеу рәсімі Банктің ішкі құжатында – "Отбасы банк" АҚ парниктік газдар шығарындыларын есептеу әдістемесінде регламенттелген.

19-9. Халыққа кредит беруден парниктік газдар шығарындыларын азайту мақсаттарына уақтылы және тиімді қол жеткізу үшін Банк тұрғын үй объектілері үшін жасыл стандарттар бойынша сертификатталған энергияны үнемдейтін жылжымайтын мүлікті сатып алу мақсатында ипотекалық кредит беруді белсенді түрде қаржыландырады, осылайша жаһандық климаттың өзгеруіне әсерін азайтады. Банк ұзақ мерзімді перспективада "жасыл" ипотекалық кредит беру бойынша портфельді ұлғайтуға ұмтылады.

19-10. Климаттың физикалық әсерлері экономикадағы өтпелі тәуекелдерді, соның ішінде сұраныстың өзгеруін, жаңа энергетикалық ресурстарды дамытуды және парниктік газдар шығарындыларын азайту және басқару қажеттілігінен туындайтын инновацияларды жүзеге асыруға әкелуі мүмкін. Банк климаттың өзгеру тәуекелдерін және тұрақты және климатқа зиян келтірмейтін экономикаға жаһандық көшуді қалыптастырудағы рөлін мойындайды. Климаттық тәуекелдерді басқару Банктің климаттың өзгеруіне кеңірек жауап беруінің негізгі құрамдас бөлігі болып табылады және осы мақсатта Банк климаттық тәуекелдерді бағалау жүйесін Банк процестеріне енгізуге міндеттенеді. Тәуекелдерді бағалау жүйесі төмендегі негізгі элементтерден тұрады:

- тәуекелдерді анықтау және маңыздылығын бағалау;

- тәуекел түрлерінің шеңбері мен процестеріне интеграция;

- стресс-тестілеуді өткізу;

- тәуекел көрсеткіштері мен мақсаттарын пайдалану арқылы тәуекелге бейімділікке интеграциялау.

19-11. Банк ипотекалық кредит беру бағдарламаларын әзірлеу барысында климаттық тәуекелдерді бағалаудың маңыздылығын түсінеді және осы кезеңде климаттық тәуекелдерді ескереді.

19-12. Климаттық тәуекелдердің маңыздылығын анықтау және бағалау үшін Банк КӨСҮТ ұсынған климаттық сценарийлік талдаудың ең жақсы қол жетімді модельдерін пайдалануды жоспарлап отыр. Банк анықтаған климаттық тәуекелдер тәуекелдердің банктік жіктелуімен тығыз байланысты және жеке көрсеткіш болып табылмайды. Климаттық тәуекелдерді бағалау қысқа, орта және ұзақ мерзімді уақыт кезеңдері үшін жүргізіледі.

19-13. Климаттық тәуекелдердің әсерін азайту үшін Банк климаттық өзгерістерге бейімделу және климаттық өзгерістердің салдарын азайту, парниктік газдар шығарындыларын азайту және энергия тиімділігін арттыру және Банк кеңселерінде энергия тұтынуды азайту мақсатына ұмтылады.

19-14. Қоршаған ортаға әсерге және жаһандық климаттың өзгеруіне байланысты мәселелерді басқаруды Банктің Директорлар кеңесі жүзеге асырады, ол орнықты дамуды енгізуге стратегиялық басшылық пен бақылауды жүзеге асырады, орнықты дамуды басқарудың тиісті жүйесін қалыптастыруды қамтамасыз ететін және орнықты даму саласындағы тиісті іс-шаралар жоспарын бекітетін Банк Басқармасы, тұрақты даму саласындағы іс-шараларды үйлестіру үшін жауапты Банктің Стратегия және корпоративтік даму комитеті, Банктің тұрақты даму саласындағы қызмет бағытын үйлестіруді орындайтын Жоспарлау және стратегиялық талдау департаменті жүзеге асырады. Банктің құрылымдық бөлімшелері орнықты даму саласындағы іс-шараларды іске асыру нәтижелері туралы ақпаратты, сондай-ақ Банктің жылдық есебі мен орнықты даму туралы есебіне енгізу үшін ақпаратты ұсынады.

Климатты басқару мәселелеріндегі ұйымдық диаграмманың мысалы, TCFD ұсынысы және климатты басқару мәселелеріндегі ең жақсы тәжірибе:

Директорлар кеңесі

Басқарма

Стратегия және корпоративтік даму комитеті

Жоспарлау және стратегиялық талдау департаменті

Құрылымдық бөлімшелер

**3 бөлім. Экологиялық саясатты іске асыру тетіктері**

**1 тарау. Жауапкершілікті бөлу**

20. Банктегі экологиялық саясатты басқару тұрақты дамуды басқарудың бір бөлігі болып табылады және Банк қызметін басқарудың жалпы жүйесі шеңберінде жүзеге асырылады және оның ажырамас бөлігі болып табылады.

Банк Басқармасы осы Ережені іске асыру үшін барлық қажетті ресурстарды беруге жауапты, сондай-ақ жаһандық климаттың өзгеруіне байланысты мәселелерді талқылауға жауапты болады. *(20-тармақ 02.09.2024 жылғы БШ-ға (№107 хаттама) сәйкес өзгертілді)*

21. Банк Басқармасы экологиялық саясатты басқарудың тиісті жүйесін қалыптастыруды және оны енгізуді қамтамасыз етеді.

22. Банк Басқармасы тұрақты даму саласындағы тиісті іс-шаралар жоспарын бекітеді онда энергия тұтынуды, суды тұтынуды, қалдықтарды басқаруды басқару, сондай-ақ парниктік газдар шығарындыларын азайту және климаттық тәуекелдерді азайту жөніндегі іс-шаралар көзделеді. *(22-тармақ 02.09.2024 жылғы БШ-ға (№107 хаттама) сәйкес өзгертілді)*

23. Жауапты бөлімшенің басшысы қоршаған ортаны қорғау саласындағы іс-шараларды үйлестіруге, Қазақстан Республикасы заңнамасының тиісті экологиялық талаптарының сақталуын қамтамасыз етуге және осы Ережені басқаруды қамтамасыз етуіне жауапты болады. *(23-тармақ 02.09.2024 жылғы БШ-ға (№107 хаттама) сәйкес өзгертілді)*

24. Банктің құрылымдық бөлімшелері орнықты дамудың экологиялық құрамдас бөлігі саласындағы ҚНК-ға қол жеткізуді қамтамасыз ететін қоршаған ортаны қорғау саласындағы іс-шараларды іске асырады.

25. Банктің тиісті құрылымдық бөлімшелерінің басшылары өз құзыреті шегінде қоршаған ортаны қорғау саласындағы іс-шараларды іске асыруға және ҚНК-ға қол жеткізуге дербес жауапты болады.

26. Банк филиалдарының Әкімшілік департаменті / логистері табиғи ресурстардың аумақтық органдарына (объектінің орналасқан жері бойынша) табиғат пайдалану шарттарының орындалуы туралы есеп береді.

27. Алынып тасталды. *(27-тармақ 02.09.2024 жылғы БШ-ға (№107 хаттама) сәйкес алынып тасталды)*

28. Банктің құрылымдық бөлімшелері жауапты бөлімшеге жыл сайынғы негізде қоршаған ортаны қорғау саласындағы іс-шараларды іске асыру нәтижелері туралы ақпарат береді, Қажет болған жағдайда, Банктің осы саладағы қызметін жақсарту жөнінде ұсыныстар енгізеді. Жауапты бөлімше берілген ақпаратты талдайды және Банктің жылдық есебіне енгізу үшін қоршаған ортаны қорғау саласындағы іс-шараларды іске асыру нәтижелері бойынша жинақталған ақпаратты Банктің жоспарлау және стратегиялық талдау департаментіне береді.

**2 тарау. Ереже қағидаттарын негізгі процестерге интеграциялау**

29. Банк Экологиялық саясат қағидаттарын Банктің Даму стратегиясына және жоспарлауды, есептілікті, тәуекелдерді басқаруды, инвестициялауды, операциялық қызметті қоса алғанда, негізгі процестерге, сондай-ақ органдардан (Жалғыз акционер, Банктің Директорлар кеңесі, Банк Басқармасы) бастап және қарапайым қызметкерлермен аяқталатын барлық деңгейлерде шешім қабылдау процестеріне интеграциялайды .

30. Банкте шешім қабылдау процесі төмендегілерге негізделеді:

1) Экологиялық саясат қағидаттарын ұстануды Банктің уәкілетті органдары белгілейді;

2) шешім қабылдау процесі табиғи ресурстарды тиімді пайдалануға ықпал етеді.

31. Қоршаған ортаны қорғау саласындағы іс-шаралар Банктің Тұрақты даму саласындағы іс-шаралар жоспарына енгізілген.

32. Банктің барлық деңгейдегі барлық қызметкерлері мен лауазымды тұлғалары қоршаған ортаны қорғауға үлес қосады.

33. Банк қоршаған ортаны қорғау саласындағы ұлттық заңнаманы басшылыққа алып қана қоймай, сонымен қатар жүзеге асырылатын қызмет шеңберінде осы салада озық халықаралық тәжірибелерді қолдануға тырысады.

**3 тарау. Экологиялық саясат саласындағы ақпаратты ашу**

34. Осы Ережені Банктің барлық қызметкерлері орындауға міндетті және ішкі корпоративтік порталда орналастыруға жатады.

35. Банк мүдделі тараптар үшін корпоративтік интернет-сайттың тиісті бөлімінде, сондай-ақ Банктің жылдық есебінде экологиялық саясатты іске асыру нәтижелерін үнемі ашып отырады.

**4 бөлім. Қорытынды ережелер**

36. Банк өз қызметінде экологиялық саясаттың ережелерін енгізуге ұмтылады.

37. Банк заңнамадағы өзгерістерді және халықаралық және ұлттық тәжірибеде сапаны басқару және қоршаған ортаны қорғау саласындағы жаңа стандарттардың пайда болуын, Жалғыз акционердің және өзге де мүдделі тұлғалардың мүдделерін басшылыққа ала отырып, Банк қызметінің даму басымдықтары мен шарттарының өзгеруін ескере отырып, экологиялық саясатты жетілдіруге ұмтылады.

38. Осы Ереженің иесі Банктің мақсаттарының, міндеттері мен процестерінің өзгеруіне байланысты, сондай-ақ сыртқы реттеушілер мен заңнаманың ықпалымен осы Ереженің өзектендірілуін қамтамасыз ететін жауапты бөлімше болып табылады.